text: বীজগণিত মূলত পাটিগণিতের মতো কিন্তু চলরাশির গণনা করা হিসাবে বিবেচিত হতে পারে। তবে ১৯ শতক অবধি বীজগণিত সমীকরণ তত্ত্বের মধ্যেই সীমাবদ্ধ ছিল। উদাহরণস্বরূপ, বীজগণিতের মৌলিক উপপাদ্য সমীকরণের তত্ত্বের সাথে সম্পর্কিত এবং যা আজকাল বীজগণিতের অন্তর্গত হিসাবে বিবেচিত হয় না (বাস্তবে, সমস্ত গাণিতিক প্রমাণ বাস্তব সংখ্যার পূর্ণতা ব্যবহার করে, যা বীজগণিতিক ধারণা নয়)।
  
  এই নিবন্ধটি সমীকরণ তত্ত্বের ইতিহাস(এখানে যা "বীজগণিত" নামে পরিচিত ) এবং গণিতের পৃথক ক্ষেত্র হিসাবে বীজগণিতের উত্থান বর্ণনা করে।
  
  ব্যুৎপত্তি 
  ইংরেজি "Algebra" শব্দটি একটি আরবি শব্দ "আল-জাবর" () থেকে এসেছে যার প্রথম উল্লেখ পাওয়া যায় ৮৩০ খ্রিষ্টাব্দে পার্সিয়ান গণিতজ্ঞ মুহাম্মদ ইবনে মূসা আল খুয়ারিজমি এর লেখা এক নিবন্ধে। নিবন্ধটির নাম "কিতাবুল মুতারার ফা হাসিবুল জাবর ওয়াল মুকাবালাহ" বা "সমাপ্তি ও ভারসাম্য দ্বারা গণনাকার্যের সংক্ষিপ্ত বিবরণ"। এই নিবন্ধটি একঘাত সমীকরণ ও দ্বিঘাত সমীকরণ সমাধানের পদ্ধতির উল্লেখ পাওয়া যায়। ঐতিহাসিকদের মতানুসারে "আল-জাবর ও মুক্বাবালাহ শব্দের অর্থ কী তা নির্দিষ্ট নয়, তবে পূর্বের অনুবাদে বর্ণিত বর্ণনার সাথে সাধারণ ব্যাখ্যার মিল রয়েছে। 'আল-জাবর' শব্দের অর্থ সম্ভবত 'পুনরুদ্ধার' বা 'সমাপ্তি'এবং এটি সমীকরণের অন্য দিকে বিয়োগ পদগুলি স্থানান্তরকে বোঝায়; 'মুক্বাবলাহ' শব্দটি 'হ্রাস' বা 'ভারসাম্য' বোঝায় - অর্থাৎ সমীকরণের দুইপাশে একইরকমের পদ গুলি বাতিল করা"। আল-খওয়ারিজমির সময়ের অনেক পরে স্পেনে আরবি প্রভাব পাওয়া যায়, ডন কিহোতে হাড়-পুনরুদ্ধারকারী হিসাবে ব্যবহৃত হয়। আল খওয়ারিজমি "হ্রাস" এবং "ভারসাম্য" অর্থে এই শব্দটি ব্যাবহার করেছিলেন - বিয়োগ পদগুলি সমীকরণের অন্যদিকে স্থানান্তর করা অর্থাৎ সমীকরণের উভয়দিকে একই রকমের পদ গুলি বাতিল করা।
  
  বীজগণিতের বিভিন্ন পর্যায় 
  আরও পড়ুন বীজগণিতের সময়রেখা
  
  বীজগাণিতিক প্রতীক 
  বীজগণিত সর্বদাই চলকের ব্যবহার করে নি যা গণিতে এখন সর্বব্যাপী; পরিবর্তে, এটির তিনটি স্বতন্ত্র পর্যায় রয়েছে। প্রতীকী বীজগণিতের বিকাশের পর্যায়গুলি নিম্নরূপ:
  
   আলঙ্কারিক বীজগণিত, এক্ষেত্রে সমীকরণগুলি সম্পূর্ন বাক্যে লেখা হত। উদাহরণস্বরূপ, x + 1 = 2 সমীকরণের আলঙ্কারিক রূপ "জিনিস যোগ এক সমান দুই" অথবা সম্ভবত  "জিনিস যোগ ১ সমান ২ "। প্রাচীন ব্যাবিলনীয়রা অলঙ্কৃত বীজগণিত এর প্রচলন করে এবং তা ষোড়শ শতাব্দী পর্যন্ত আধিপত্য বজায় রেখেছে।
   সিঙ্কোপাইট বীজগণিত, এক্ষেত্রে কিছু প্রতীক এর ব্যাবহার হলেও এতে প্রতীকী বীজগণিতের সমস্ত বৈশিষ্ট্য থাকে না। উদাহরণস্বরূপ, এমন একটি বিধিনিষেধ থাকতে পারে যে সমীকরণের একপাশে কেবল একবার বিয়োগ ব্যবহার করা যেতে পারে, যা প্রতীকী বীজগণিতে ণেই।  ডিওফ্যান্টাসের অ্যারিথমেটিকাতে (খ্রিস্টীয় তৃতীয় শতাব্দী) প্রথম সিঙ্কপ্যাটেড বীজগণিত সম্প্ররকে ধারণা পাওয়া যায় এবং পরে ব্রহ্মগুপ্তের ব্রহ্মা স্পূত সিদ্ধন্তে (সপ্তম শতক) লক্ষ করা যায়।
   প্রতীকী বীজগণিত, এক্ষেত্রে সম্পূর্ণ প্রতীকবাদ ব্যবহৃত হয়। এই ক্ষেত্রে প্রাথমিক পদক্ষেপগুলি বেশ কয়েকজন ইসলামিক গণিতবিদ যেমন ইবনে আল-বান্না (১৩ তম-১৪ শ শতাব্দী) এবং আল-কালাসাদির (১৫ শতকের) কাজগুলিতে দেখা যায়। যদিও সম্পুর্নভাবে প্রতীকী বীজগণিতের স্থাপনা করেন ফ্রান্সোইস ভাইয়েট (১৬ শ শতাব্দী)। পরবর্তীকালে, রেনা ডেকার্টে (১৭ শ শতাব্দী) আধুনিক স্বরলিপি প্রবর্তন করেছিলেন (উদাহরণস্বরূপ, এক্স-এর ব্যবহার) এবং জ্যামিতির(কার্টেসিয়ান জ্যামিতি) বিভিন্ন সমস্যাগুলি বীজগাণিতিক সমীকরণ রূপে প্রকাশ করে সমাধান করা যেতে পারে সে ব্যাপারে তিনি প্রথম পথ দেখান।
  
  তথ্যসূত্র 
  
  বিষয়শ্রেণী:বীজগণিতের ইতিহাস
title: বীজগণিতের ইতিহাস